Aarhuus Stifts-Tidende, 1836-06-07
Spanien. Paa Børsen i Paris havdes vedvarende mange foruroligende Efterretninger fra Nabolandet. Mendizabals Aftrædelse har vakt stor Gjæring blandt Folket i Cadix, Barcellona, Saragossa og fl. a. store Stæder. Den offentlige Mening i Spanien og England er for Mendizabal, Regentinden og Frankrig ere for Cordova. De spanske Liberale havde forlangt af Mendizabal endeel for antiliberalt Sindelag mistænkelige Generalers Afsættelse; blandt disse var Cordova, Quesada, a. Der gik nemlig Rygter om Cordova, at han hemmeligt arbeidede paa den landsforræderske Plan, at føre sin Armee over til D. Carlos, og efter andre at kalde Franskmændene ind i Landet, at fortrænge den brittiske Jndflydelse. Men Cordova, der som bekjendt er en Yndling af Dronningen, havde imidlertid vidst at sikre sig, og Mendizabal maatte træde af med hele sit Partie. Den franske Avis National fortæller, at hans Fald var foranlediget ved at han havde gjort dristige Forsøg paa at erholde særdeles Gunstbeviisninger af Dronningen, hvis Uvillie han havde derved paadraget sig. (Nogle mene, at Jalousi havde styrtet ham.) En Seier over Carlisterne, hedder det fra Madrid, vil være det Eneste som kan berolige Gemytterne, og forhindre Udbruddet af en Storm, som med hver Dag bliver mere truende. Dette har ogsaa det nye Kabinet indseet, og sendt Cordova Ordre til, snart at vove et afgjørende Slag. Derfor hed det ogsaa den 28de Mai, at Cordova havde concentreret sin hele Armee og vilde saasnart gunstig Leilighed gives, gjøre et almindeligt Angreb paa Carlisterne. - Da nylig et engelsk Dampskib kom paa Grund i Nærheden af den spanske Søhavn Passages (en By med et Citadel, en Miilsvei fra Sebastian) blev det beskudt af Carlisterne. Men et andet Krigsskib kom det til Hjelp og giengieldte Staden med nogle Bomber, hvorved en heel Deel Huse bleve stukne i Brand. - Prætendenten har atter opfordret Provindserne Navarra, Alava, Guipuscon og Biscaia til at opstaae for sig en Masse. J Bayonne havde man den 23de Mai hørt en stærk Kanonade fra Hernanikanten. Jfølge Privatbreve fra Madrid skal den franske Regjering have tilbudt det nye spanske Kabinet al mulig Understøttelse, og for Nødsfald endog en directe Jntervention. Fremdeles: at den engelske Gesandt i Madrid skal have erklæret, at hvis Regentinden ved bliver at beholde det Jsturizske Ministerium, saa maa hun fremtidigen ikke stole paa Engellands Bistand. Rusland. "Man maa ikke troe, hedder det i en Skrivelse fra den russiske Grændse: "at den russiske Regjering er forbleven uvirksom Tilskuer ved Tidsbegivenhederne i de sidste Maaneder; den har meget mere med kraftigste Virksomhed forberedt sig paa Muligheden af en Kamp. Sømagten, paa hvis Uddannelse Keiser Nicolaus, siden sin Regjerings Tiltrædelse, har anvendt saare meget, er bleven bragt paa en Ærefrygt bydende Fod. Fornemmelig er dette Tilfældet med Flaaden i det sorte Hav, i hvis Hoved-Depot, Sebastopol, der for Øieblikket finder den meest levende Virksomhed Sted. Saavel i det sorte Hav, som i Østersøen, ere Havnene blevne satte i bedste Forsvarstand. Endnu nogle faa Aars Anstrængelse, og Ruslands Sømagt vil i enhver Henseende kunne maale sig med Engellands. - Morning-Chronicle lader, efter Breve fra Constantinopel af 4de Mai, ikke færre end 32,000 Russer, under Gen. Murawiew, rykke indi Silistria; men Hr. v. Buteniew tillige give den Forsikkring, at de snart igjen ville afmarschere. (J Breve fra Moldau af 14de Mai hedder det ligeledes, at der siden Maanedens Begyndelse vist var rykket 20,000 Russer ind i Fyrstendømmet, og havde taget deres Marsch igjennem Jassy. De førte en meget betydelig Artilleri=Park med sig; men som for det meste kun blev transporteret om Natten, maaskee for at undgaae Opsigt.) Keiseren belaver sig paa en nogle Ugers Reise fra Hovedstaden. Nogle mene, at den er bestemt til Sebastopol, for at tage Flaaden i Øiesyn, Andre sige til Finland, i hvis Hovedstad, Abo, der, som det hedder, ogsaa ventes den svenske Konge eller Kronprinds. - Jfølge Courier francais havde man i Paris faaet Koureer-Efterretninger fra Odessa, at Cheferne for de russiske Eskadrer havde allerede sendt endeel af deres Skibe i Søen.